Ludvig Eikaas

Ludvig Eikaas () var ein norsk kunstmålar, grafikar og kunstprofessor. Namnet kan òg verta stava Ludvik Eikaas.

Familie
Foreldra til Ludvig Eikaas var gardbrukar Daniel Eikaas og Synnøve Svidal. I 1949 gifta Eikaas seg med tekstilkunstnaren Synnøve Anker Aurdal (1908-2000). Sonen Stig Eikaas er skulptør og aktiv kulturdebattant.Kulturnett Sogn og Fjordane: Stig Eikaas

Utdanning
 Statens Håndverks- og Kunstindustriskole 1942-46
 Statens Kunstakademi 1946-48 
 Kunstakademiet i København 1948

I tillegg til dei formelle studia hadde Eikaas fleire studiopphald i fleire europeiske land.

Karriere
Eikaas debuterte som målar og grafikar på Høstutstillingen i 1946. Ludvig Eikaas vert rekna som ein svært sentral kunstnar i siste halvdelen av 1900-talet grunna arbeidet hans med måling, skulpturar og særleg grafikk. Han var ein av dei første som laga nonfigurativ kunst i Noreg.Sogn og Fjordane Kunstmuseum: Ludvig Eikaas - Samlinga - Eikaasgalleriet. Saman med Gunnar S. Gundersen, Odd Tandberg og Tor Hoff utgjorde Eikaas ei gruppe unge kunstnarar som var pionerar innanfor den nonfigurative kunsten i Noreg. Denne gruppa vart kalla Dødsgjengen.Johansen, Jahn Otto, Norsk Biografisk Leksikon: Ludvig Eikaas

Ludvig Eikaas sin kunst er å finne i Nasjonalgalleriet/Nasjonalmuseet i Oslo, Riksgalleriet/Nasjonalmuseet, Bergen Billedgalleri/Bergen kunstmuseum, Henie Onstad Kunstsenter, Statens Museum for Kunst i København, Brooklyn Museum of Art, New York, Uffizi-museet i Firenze, det amerikanske Wind Symphony Orchestras permanente samling og i ei rekke private samlingar i inn- og utland.

I Sogn og Fjordane har Ludvig Eikaas laga m.a. utsmykkinga ved inngangen til Sentralsjukehuset i Førde, «Fjordhesten» ved det tidlegare posthuset i Førde, og han er meister for NRK Sogn og Fjordane sin logo «Fjordhesten».Allkunne: Ludvig Eikaas

Eikaas vart professor på Statens Kunstakademi i Oslo i 1970.

TV-intervju
NRK gjorde eit intervju med Ludvig Eikaas i 1999: Ludvig Eikaas og fela vart sendt 7. mars.NRK-intervju med Ludvig Eikaas

Utmerkingar
Eikaas var riddar av første klasse av St. Olavs Orden. I 1954 fekk han den internasjonale grafiske pris i Milano.Kunsthistorie: Ludvig Eikaas Eikaas vart tildelt Fylkeskulturprisen i 1994.Sogn og Fjordane fylkeskommune: Fylkeskulturprisen Eikaasgalleriet vart oppkalla etter han då han gav ei stor samling kunst til Jølster kommune.Eikaasgalleriet

Bibliografi
Bøker


I tidsskrift - eit utval
 Lokalhistoriske artiklar Sogn og Fjordane

Kjelder

Bakgrunnsstoff
 Om Ludvig Eikaas i Lokalhistoriske artiklar Sogn og Fjordane

















Kategori:Norske målarar
Kategori:Folk frå Jølster
Kategori:St. Olavs Orden
Kategori:Forfattarar frå Jølster
Kategori:Norske sakprosaforfattarar